ระเบียบ ก.ศป.ว่าด้วยวิธีการสอบสวนและสิทธิของข้าราชการตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่งหรือกระทำผิดวินัยพ.ศ. ๒๕๖๒ อาศัยอำนาจตามความในมาตรา๒๓/๑ วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่๙) พ.ศ. ๒๕๖๐ และมาตรา ๒๔ วรรคห้า แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบ ก.ศป. ว่าด้วยวิธีการสอบสวนและสิทธิของข้าราชการตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่งหรือกระทำผิดวินัยพ.ศ. ๒๕๖๒ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบ ก.ศป. ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่งพ.ศ. ๒๕๔๔(๒) ระเบียบ ก.ศป. ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่ง(ฉบับที่ ๒) พ.ศ. ๒๕๕๘ข้อ ๔ เมื่อมีการกล่าวหาข้าราชการตุลาการศาลปกครองว่ามีกรณีดังต่อไปนี้ให้ดำเนินการพิจารณาตามวิธีการที่กำหนดไว้ในระเบียบนี้(๑) ปฏิบัติหน้าที่บกพร่องอย่างร้ายแรงหรือประพฤติตนไม่สมควรตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครอง (๒) หย่อนความสามารถในอันที่จะปฏิบัติหน้าที่ราชการหรือเจ็บป่วยไม่อาจปฏิบัติหน้าที่ราชการได้โดยสม่ำเสมอแต่ไม่ถึงเหตุทุพพลภาพ ตามมาตรา๒๒ วรรคสอง (๒)(๓) ขาดคุณสมบัติของการจะได้รับแต่งตั้งเป็นตุลาการในศาลปกครองสูงสุดหรือตุลาการในศาลปกครองชั้นต้น ตามมาตรา ๑๓ หรือมาตรา ๑๘ วรรคหนึ่ง แล้วแต่กรณี(๔) มีลักษณะต้องห้ามในขณะดำรงตำแหน่งเป็นตุลาการในศาลปกครองสูงสุดหรือตุลาการในศาลปกครองชั้นต้น ตามมาตรา ๑๔ หรือมาตรา ๑๘ วรรคสอง แล้วแต่กรณี(๕) เป็นคนวิกลจริตหรือจิตฟั่นเฟือนไม่สมประกอบหรือเป็นโรคหรือมีกายหรือจิตใจไม่เหมาะสมที่จะเป็นตุลาการศาลปกครองตามประกาศก.ศป. ที่ออกตามความในมาตรา ๒๑ วรรคหนึ่ง (๖) หรือ (๗)(๖) ทุจริตต่อหน้าที่ราชการ(๗) กระทำผิดวินัยตามที่กำหนดในประกาศ ก.ศป. ว่าด้วยวินัยแห่งการเป็นข้าราชการตุลาการศาลปกครองข้อ ๕ ให้ ก.ศป. แต่งตั้งคณะอนุกรรมการตุลาการศาลปกครองขึ้นคณะหนึ่งประกอบด้วย ตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุดคนหนึ่งเป็นประธานอนุกรรมการตุลาการในศาลปกครองสูงสุดจำนวนสองคน และตุลาการในศาลปกครองชั้นต้นจำนวนสองคน เป็นอนุกรรมการมีอำนาจหน้าที่พิจารณากลั่นกรองเรื่องที่มีการกล่าวหาข้าราชการตุลาการศาลปกครองให้คณะอนุกรรมการตามวรรคหนึ่งอยู่ในตำแหน่งคราวละสองปีนับแต่วันที่ได้รับแต่งตั้งข้อ ๖ เมื่อข้าราชการตุลาการศาลปกครองผู้ใดถูกกล่าวหาให้ผู้อำนวยการหลักสูตรการฝึกอบรมตุลาการประจำศาลปกครองชั้นต้น อธิบดีศาลปกครองชั้นต้นประธานศาลปกครองสูงสุด หรือประธานกรรมการตุลาการศาลปกครอง แล้วแต่กรณี ซึ่งได้รับเรื่องที่กล่าวหาส่งเรื่องที่กล่าวหานั้นให้คณะอนุกรรมการตุลาการศาลปกครองตามข้อ ๕ พิจารณาและเสนอความเห็นต่อก.ศป. ว่าเรื่องที่กล่าวหานั้นเป็นการกล่าวหาว่าข้าราชการตุลาการศาลปกครองมีกรณีตามข้อ๔ หรือไม่ในกรณีที่ ก.ศป. เห็นว่าเรื่องที่กล่าวหาเป็นการกล่าวหาว่าข้าราชการตุลาการศาลปกครองมีกรณีตามข้อ ๔ ให้ ก.ศป. ส่งเรื่องที่กล่าวหาให้ข้าราชการตุลาการศาลปกครองดังต่อไปนี้ดำเนินการสอบข้อเท็จจริงในเบื้องต้นโดยมิชักช้า(๑) ผู้อำนวยการหลักสูตรฝึกอบรมตุลาการประจำศาลปกครองชั้นต้นในกรณีผู้ถูกกล่าวหาเป็นตุลาการประจำศาลปกครองชั้นต้น (๒) อธิบดีศาลปกครองชั้นต้นของแต่ละศาล ในกรณีผู้ถูกกล่าวหาเป็นตุลาการในศาลปกครองชั้นต้นในศาลนั้น(๓) ประธานศาลปกครองสูงสุด ในกรณีผู้ถูกกล่าวหาเป็นอธิบดีศาลปกครองชั้นต้นหรือตุลาการในศาลปกครองสูงสุด หรือตุลาการศาลปกครองที่ปฏิบัติหน้าที่ในศาลปกครองสูงสุดในการสอบข้อเท็จจริงในเบื้องต้นจะให้ผู้กล่าวหาหรือผู้ที่เกี่ยวข้องชี้แจงเรื่องราวเป็นหนังสือ หรือโดยบันทึกเรื่องราวและความเห็น หรือโดยตั้งคณะบุคคลขึ้นสอบข้อเท็จจริงในเบื้องต้นก็ได้ให้ข้าราชการตุลาการศาลปกครองตามวรรคสองรายงานผลการสอบข้อเท็จจริงในเบื้องต้นพร้อมความเห็นต่อก.ศป. เพื่อพิจารณาให้นำความในวรรคหนึ่งวรรคสอง วรรคสาม และวรรคสี่ มาใช้บังคับกับกรณีที่ผู้อำนวยการหลักสูตรฝึกอบรมตุลาการประจำศาลปกครองชั้นต้นอธิบดีศาลปกครองชั้นต้นของแต่ละศาลมีเหตุอันควรสงสัยโดยมีหลักฐานตามสมควรว่า ตุลาการประจำศาลปกครองชั้นต้นหรือตุลาการในศาลปกครองชั้นต้นในศาลนั้น แล้วแต่กรณี มีกรณีตามข้อ ๔ หรือกรณีที่ประธานศาลปกครองสูงสุดมีเหตุอันควรสงสัยโดยมีหลักฐานตามสมควรว่าอธิบดีศาลปกครองชั้นต้นหรือตุลาการในศาลปกครองสูงสุดหรือตุลาการศาลปกครองที่ปฏิบัติหน้าที่ในศาลปกครองสูงสุดมีกรณีตามข้อ๔ หรือกรณีที่ ก.ศป. มีเหตุอันควรสงสัยโดยมีหลักฐานตามสมควรว่าประธานศาลปกครองสูงสุดมีกรณีตามข้อ๔ ด้วย โดยอนุโลมก.ศป. อาจมีมติให้สอบข้อเท็จจริงในเบื้องต้นเพิ่มเติมได้ตามความจำเป็นหากเห็นว่าการสอบข้อเท็จจริงนั้นยังไม่สมบูรณ์เพื่อให้ได้ความจริงและเป็นธรรมโดยมิชักช้า และให้เสนอ ก.ศป. พิจารณาต่อไปข้อ ๗ ในกรณีผู้ถูกกล่าวหาเป็นประธานศาลปกครองสูงสุดและ ก.ศป. เห็นว่าเป็นการกล่าวหาว่าประธานศาลปกครองสูงสุดมีกรณีตามข้อ๔ ให้ ก.ศป. แต่งตั้งคณะกรรมการขึ้นคณะหนึ่ง ประกอบด้วยตุลาการในศาลปกครองสูงสุดจำนวนสามคนเพื่อดำเนินการสอบข้อเท็จจริงในเบื้องต้นโดยมิชักช้า และเมื่อได้สอบข้อเท็จจริงแล้วเสร็จให้รายงานผลการสอบข้อเท็จจริงในเบื้องต้นพร้อมความเห็นให้ ก.ศป. พิจารณาต่อไปให้นำความในวรรคสามและวรรคหกของข้อ๖ มาใช้บังคับด้วยโดยอนุโลมข้อ ๘ ในกรณีที่ ก.ศป. เห็นว่ามีมูลควรกล่าวหาว่าข้าราชการตุลาการศาลปกครองมีกรณีตามข้อ ๔ (๑) (๒) (๓) (๔) (๕) (๖) หรือกระทำผิดวินัยอย่างร้ายแรงตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครอง ให้ ก.ศป. แต่งตั้งคณะกรรมการสอบสวนประกอบด้วยบุคคลดังต่อไปนี้(๑) ในกรณีที่ตุลาการประจำศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองชั้นต้นที่ ก.ศป. แต่งตั้งคนหนึ่งเป็นประธานกรรมการตุลาการในศาลปกครองชั้นต้นที่ ก.ศป. แต่งตั้งจำนวนสามคน และเลขาธิการคณะกรรมการข้าราชการพลเรือนหรือรองเลขาธิการคณะกรรมการข้าราชการพลเรือนที่เลขาธิการคณะกรรมการข้าราชการพลเรือนมอบหมายจำนวนหนึ่งคนเป็นกรรมการ(๒) ในกรณีที่ตุลาการในศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองชั้นต้นซึ่งดำรงตำแหน่งไม่ต่ำกว่าข้าราชการตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองชั้นต้นที่ ก.ศป. แต่งตั้งจำนวนสามคนและเลขาธิการคณะกรรมการข้าราชการพลเรือนหรือรองเลขาธิการคณะกรรมการข้าราชการพลเรือนที่เลขาธิการคณะกรรมการข้าราชการพลเรือนมอบหมายจำนวนหนึ่งคนเป็นกรรมการ(๓) ในกรณีที่อธิบดีศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองสูงสุดที่ ก.ศป. แต่งตั้งคนหนึ่งเป็นประธานกรรมการตุลาการในศาลปกครองชั้นต้นที่ ก.ศป. แต่งตั้งจำนวนสามคนและเลขาธิการคณะกรรมการข้าราชการพลเรือนหรือรองเลขาธิการคณะกรรมการข้าราชการพลเรือนที่เลขาธิการคณะกรรมการข้าราชการพลเรือนมอบหมายจำนวนหนึ่งคนเป็นกรรมการ(๔) ในกรณีที่ตุลาการในศาลปกครองสูงสุดถูกกล่าวหาให้คณะกรรมการสอบสวนประกอบด้วยตุลาการในศาลปกครองสูงสุดซึ่งดำรงตำแหน่งไม่ต่ำกว่าข้าราชการตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองสูงสุดที่ ก.ศป. แต่งตั้งจำนวนสามคน และเลขาธิการคณะกรรมการข้าราชการพลเรือนหรือรองเลขาธิการคณะกรรมการข้าราชการพลเรือนที่เลขาธิการคณะกรรมการข้าราชการพลเรือนมอบหมายจำนวนหนึ่งคนเป็นกรรมการ(๕) ในกรณีที่ประธานศาลปกครองสูงสุดรองประธานศาลปกครองสูงสุด หรือประธานแผนกคดีในศาลปกครองสูงสุดถูกกล่าวหา ให้คณะกรรมการสอบสวนประกอบด้วยตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุดที่ ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุดที่ ก.ศป. แต่งตั้งจำนวนสามคนและเลขาธิการคณะกรรมการข้าราชการพลเรือนหรือรองเลขาธิการคณะกรรมการข้าราชการพลเรือนที่เลขาธิการคณะกรรมการข้าราชการพลเรือนมอบหมายจำนวนหนึ่งคนเป็นกรรมการ ในกรณีที่ไม่มีผู้ดำรงตำแหน่งที่จะแต่งตั้งเป็นกรรมการครบตามจำนวน หรือมีแต่ไม่อาจปฏิบัติหน้าที่ได้ ให้ ก.ศป. แต่งตั้งผู้ดำรงตำแหน่งตุลาการศาลปกครองสูงสุดเป็นกรรมการแทนตามจำนวนที่ขาดทั้งนี้ ให้แต่งตั้งกรรมการซึ่งเป็นตุลาการศาลปกครองตาม(๑) (๒) (๓) (๔) หรือ (๕) แล้วแต่กรณี ทำหน้าที่เป็นเลขานุการของคณะกรรมการสอบสวนและแต่งตั้งข้าราชการฝ่ายศาลปกครองจำนวนไม่เกินสองคนเป็นผู้ช่วยเลขานุการด้วยคำสั่งแต่งตั้งคณะกรรมการสอบสวนตามวรรคหนึ่งให้เป็นไปตามแบบ สส. ๑ ท้ายระเบียบนี้ข้อ ๙ ในกรณีที่ ก.ศป. เห็นว่ามีมูลควรกล่าวหาว่าข้าราชการตุลาการศาลปกครองกระทำผิดวินัยไม่ถึงขั้นจะต้องให้ออกหรือไล่ออก ให้ ก.ศป.แต่งตั้งคณะกรรมการสอบสวน ประกอบด้วยบุคคล ดังต่อไปนี้(๑) ในกรณีที่ตุลาการประจำศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองชั้นต้นที่ ก.ศป. แต่งตั้งคนหนึ่งเป็นประธานกรรมการตุลาการในศาลปกครองชั้นต้นที่ ก.ศป. แต่งตั้งจำนวนสองคน เป็นกรรมการ(๒) ในกรณีที่ตุลาการในศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองชั้นต้นซึ่งดำรงตำแหน่งไม่ต่ำกว่าข้าราชการตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองชั้นต้นที่ ก.ศป. แต่งตั้งจำนวนสองคนเป็นกรรมการ(๓) ในกรณีที่อธิบดีศาลปกครองชั้นต้นถูกกล่าวหาให้คณะกรรมการสอบสวนประกอบด้วย ตุลาการในศาลปกครองสูงสุดที่ ก.ศป. แต่งตั้งคนหนึ่งเป็นประธานกรรมการตุลาการในศาลปกครองชั้นต้น ที่ ก.ศป. แต่งตั้งจำนวนสองคน เป็นกรรมการ(๔) ในกรณีที่ตุลาการในศาลปกครองสูงสุดถูกกล่าวหาให้คณะกรรมการสอบสวนประกอบด้วยตุลาการในศาลปกครองสูงสุดซึ่งดำรงตำแหน่งไม่ต่ำกว่าข้าราชการตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองสูงสุดที่ ก.ศป. แต่งตั้งจำนวนสองคนเป็นกรรมการ (๕) ในกรณีที่ประธานศาลปกครองสูงสุดรองประธานศาลปกครองสูงสุด หรือประธานแผนกคดีในศาลปกครองสูงสุดถูกกล่าวหา ให้คณะกรรมการสอบสวนประกอบด้วยตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุดที่ ก.ศป. แต่งตั้งคนหนึ่งเป็นประธานกรรมการตุลาการในศาลปกครองสูงสุด ซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุด ที่ ก.ศป. แต่งตั้งจำนวนสี่คนเป็นกรรมการ ในกรณีที่ไม่มีผู้ดำรงตำแหน่งที่จะแต่งตั้งเป็นกรรมการครบตามจำนวนหรือมีแต่ไม่อาจปฏิบัติหน้าที่ได้ ให้ ก.ศป. แต่งตั้งผู้ดำรงตำแหน่งตุลาการศาลปกครองสูงสุดเป็นกรรมการแทนตามจำนวนที่ขาดทั้งนี้ ให้แต่งตั้งกรรมการตาม(๑) (๒) (๓) (๔) หรือ (๕) แล้วแต่กรณี ทำหน้าที่เป็นเลขานุการของคณะกรรมการสอบสวน และแต่งตั้งข้าราชการฝ่ายศาลปกครองจำนวนไม่เกินสองคนเป็นผู้ช่วยเลขานุการด้วยคำสั่งแต่งตั้งคณะกรรมการสอบสวนตามวรรคหนึ่งให้เป็นไปตามแบบ สส. ๒ ท้ายระเบียบนี้ข้อ ๑๐ ในกรณีที่กรรมการสอบสวนในคณะกรรมการสอบสวนตามข้อ๘ หรือข้อ ๙ พ้นจากตำแหน่ง หรือไม่อาจปฏิบัติหน้าที่ได้ ให้ ก.ศป. มีคำสั่งแต่งตั้งบุคคลอื่นที่มีคุณสมบัติตามข้อ๘ หรือข้อ ๙ แล้วแต่กรณี เป็นกรรมการแทน และให้แจ้งคำสั่งตามวิธีการที่กำหนดในข้อ ๑๑ทั้งนี้ ไม่กระทบกระเทือนถึงการสอบสวนที่ได้กระทำไปแล้วข้อ ๑๑ ให้คณะกรรมการสอบสวนมีหนังสือแจ้งคำสั่งแต่งตั้งคณะกรรมการสอบสวนให้ผู้ถูกกล่าวหาทราบโดยเร็ว โดยให้ผู้ถูกกล่าวหาลงลายมือชื่อและวันที่รับทราบไว้เป็นหลักฐานในการนี้ ให้มอบสำเนาคำสั่งให้ผู้ถูกกล่าวหาหนึ่งฉบับด้วยในกรณีที่ผู้ถูกกล่าวหาไม่ยอมรับทราบคำสั่งหรือไม่อาจแจ้งให้ผู้ถูกกล่าวหาทราบได้ให้คณะกรรมการสอบสวนบันทึกไว้เป็นลายลักษณ์อักษรข้อ ๑๒ การประชุมคณะกรรมการสอบสวนตามข้อ ๘ หรือข้อ๙ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้ที่ประชุมเลือกกรรมการคนหนึ่งเป็นประธานในที่ประชุมการลงมติของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนนและห้ามมิให้งดออกเสียง ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๓ ผู้ถูกกล่าวหามีสิทธิคัดค้านกรรมการสอบสวนถ้าผู้นั้นมีเหตุอย่างหนึ่งอย่างใดดังต่อไปนี้(๑) รู้เห็นเหตุการณ์ในขณะผู้ถูกกล่าวหากระทำการตามเรื่องที่ถูกกล่าวหา(๒) มีประโยชน์ได้เสียในเรื่องที่สอบสวน(๓) มีสาเหตุโกรธเคืองกับผู้ถูกกล่าวหา(๔) เป็นผู้กล่าวหาหรือเป็นเจ้าหนี้หรือลูกหนี้ของผู้ถูกกล่าวหา(๕) เป็นคู่หมั้น คู่สมรส หรือบุพการีหรือผู้สืบสันดานไม่ว่าชั้นใด ๆ หรือเป็นพี่น้องหรือลูกพี่ลูกน้องนับได้เพียงภายในสามชั้น หรือเป็นญาติเกี่ยวพันทางแต่งงานนับได้เพียงสองชั้นของผู้กล่าวหา(๖) มีเหตุอื่นซึ่งอาจทำให้การสอบสวนไม่เป็นกลางหรือเสียความเป็นธรรมการคัดค้านกรรมการสอบสวนต้องทำเป็นหนังสือยื่นต่อก.ศป. ภายในเจ็ดวันนับแต่วันที่ทราบหรือถือว่าทราบคำสั่งแต่งตั้งคณะกรรมการสอบสวนหรือนับแต่วันที่ทราบว่ามีเหตุคัดค้านตามวรรคหนึ่งโดยหนังสือคัดค้านต้องแสดงข้อเท็จจริงหรือพฤติการณ์ที่เป็นเหตุแห่งการคัดค้านตามที่กำหนดในวรรคหนึ่งในกรณีที่ ก.ศป.เห็นว่าการคัดค้านไม่เป็นไปตามเงื่อนไขที่กำหนดไว้ในวรรคสอง ให้ ก.ศป. สั่งไม่รับคำคัดค้านและแจ้งคำสั่งให้ผู้คัดค้านทราบแต่ถ้าเห็นว่าการคัดค้านเป็นไปตามเงื่อนไขที่กำหนดไว้ในวรรคสอง ให้ส่งสำเนาหนังสือคัดค้านไปให้ผู้ถูกคัดค้านและประธานกรรมการสอบสวนเพื่อทราบและเก็บรวบรวมไว้ในสำนวนการสอบสวนโดยต้องให้โอกาสผู้ถูกคัดค้านได้ชี้แจงเป็นหนังสือต่อ ก.ศป. ภายในเจ็ดวันนับแต่วันที่ได้รับสำเนาหนังสือคัดค้านในการนี้ ผู้ถูกคัดค้านต้องหยุดปฏิบัติหน้าที่กรรมการสอบสวนตั้งแต่วันที่ได้รับสำเนาหนังสือคัดค้านในกรณีที่ ก.ศป.เห็นว่าคำคัดค้านไม่มีเหตุผลพอรับฟังได้ ให้สั่งยกคำคัดค้าน แต่ถ้าเห็นว่าคำคัดค้านมีเหตุผลรับฟังได้ให้สั่งให้ผู้ถูกคัดค้านพ้นจากการเป็นกรรมการสอบสวนและสั่งแต่งตั้งกรรมการสอบสวนคนใหม่เข้าทำหน้าที่แทนให้ครบจำนวนตามที่กำหนดไว้ในข้อ๘ หรือข้อ ๙ แล้วแต่กรณี และให้แจ้งคำสั่งตามวิธีการที่กำหนดในข้อ ๑๑การพ้นจากการเป็นกรรมการสอบสวน ไม่กระทบกระเทือนถึงการสอบสวนที่ได้กระทำไปแล้วข้อ ๑๔ ในกรณีที่ผู้ได้รับแต่งตั้งเป็นกรรมการสอบสวนผู้ใดเห็นว่าตนมีเหตุอันอาจถูกคัดค้านตามข้อ๑๓ วรรคหนึ่ง ให้ผู้นั้นรายงานต่อ ก.ศป. และให้นำข้อ ๑๓ วรรคสาม วรรคสี่ และวรรคห้ามาใช้บังคับโดยอนุโลมข้อ ๑๕ ให้คณะกรรมการสอบสวนดำเนินการสอบสวนให้เสร็จโดยเร็วแต่ต้องไม่เกินหกสิบวันนับแต่วันที่ประธานกรรมการสอบสวนได้รับแจ้งคำสั่งแต่งตั้งถ้ามีความจำเป็นไม่อาจสอบสวนได้ทันภายในกำหนดเวลานั้น ให้ขยายเวลาออกไปได้ไม่เกินสองครั้งครั้งละไม่เกินสามสิบวัน โดยการขยายเวลาแต่ละครั้งให้แจ้ง ก.ศป. ทราบ แต่ถ้าขยายเวลาแล้วยังสอบสวนไม่เสร็จจะขยายเวลาต่อไปอีกได้ก็ต่อเมื่อได้รับอนุมัติจาก ก.ศป.ข้อ ๑๖ เมื่อได้รับแจ้งคำสั่งแต่งตั้งคณะกรรมการสอบสวนแล้วให้ประธานกรรมการเรียกประชุมคณะกรรมการสอบสวนเพื่อกำหนดแนวทางการสอบสวนต่อไปข้อ ๑๗ ในกรณีที่ ก.ศป. เห็นว่ามีมูลควรกล่าวหาว่าข้าราชการตุลาการศาลปกครองมีกรณีตามข้อ ๔ (๑) (๒) (๓) (๔) (๕) (๖) หรือกระทำผิดวินัยอย่างร้ายแรงตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครองและ ก.ศป. เห็นว่า หากให้ผู้ถูกกล่าวหาปฏิบัติหน้าที่ต่อไปอาจเกิดความเสียหายแก่ราชการก.ศป. มีอำนาจสั่งพักราชการผู้ถูกกล่าวหาความในวรรคหนึ่งให้ใช้บังคับกับกรณีที่คณะกรรมการสอบสวนเห็นว่าการให้ผู้ถูกกล่าวหาปฏิบัติหน้าที่ต่อไปอาจเกิดความเสียหายแก่ราชการและเสนอความเห็นดังกล่าวต่อ ก.ศป. ด้วยการให้พักราชการนั้นให้พักตลอดเวลาที่สอบสวนหรือพิจารณาผลการสอบสวนเมื่อสอบสวนหรือพิจารณาผลการสอบสวนเสร็จแล้ว ถ้าปรากฏว่าผู้ถูกให้พักราชการมิได้กระทำการตามที่ถูกสอบสวนหรือพิจารณาก็ให้ ก.ศป. มีคำสั่งให้ผู้นั้นกลับเข้าปฏิบัติหน้าที่ต่อไปข้อ ๑๘ เมื่อเริ่มการสอบสวน ให้คณะกรรมการสอบสวนเรียกผู้ถูกกล่าวหามาพบเพื่อแจ้งข้อกล่าวหาและอธิบายข้อกล่าวหาให้ทราบโดยไม่ต้องระบุชื่อพยานการแจ้งตามวรรคหนึ่งให้ทำเป็นหนังสือตามแบบ สส. ๓ ท้ายระเบียบนี้ และให้ผู้ถูกกล่าวหาลงลายมือชื่อรับทราบข้อกล่าวหาในหนังสือดังกล่าวด้วยในกรณีที่ผู้ถูกกล่าวหาไม่ยอมลงลายมือชื่อรับทราบในหนังสือแจ้งข้อกล่าวหาให้คณะกรรมการสอบสวนจดแจ้งเหตุที่ไม่มีลายมือชื่อนั้นไว้ในหนังสือดังกล่าวแทนการลงลายมือชื่อข้อ ๑๙ ให้คณะกรรมการสอบสวนสอบถามผู้ถูกกล่าวหาว่ามีกรณีตามที่ถูกกล่าวหาหรือไม่และจะชี้แจงหรือให้ถ้อยคำอย่างไรในกรณีที่ผู้ถูกกล่าวหาให้ถ้อยคำรับว่ามีกรณีตามที่ถูกกล่าวหาให้คณะกรรมการสอบสวนบันทึกถ้อยคำรับ รวมทั้งเหตุผลและข้อเท็จจริงอื่นที่เกี่ยวข้องไว้ด้วยถ้ามี ในการนี้ คณะกรรมการสอบสวนจะดำเนินการสอบสวนต่อไปหรือไม่ก็ได้ข้อ ๒๐ ในการสอบปากคำพยาน ผู้กล่าวหาและผู้ถูกกล่าวหา คณะกรรมการสอบสวนต้องดำเนินการดังนี้(๑) ต้องมีกรรมการสอบสวนไม่น้อยกว่ากึ่งหนึ่งของจำนวนกรรมการสอบสวนทั้งหมด จึงจะสอบสวนได้(๒) ห้ามมิให้กรรมการสอบสวนผู้ใดกระทำการล่อลวงขู่เข็ญ ให้คำมั่นสัญญา จูงใจ หรือกระทำโดยมิชอบประการใด ๆ เพื่อให้บุคคลนั้นให้ถ้อยคำ(๓) ให้คณะกรรมการสอบสวนเรียกผู้ซึ่งจะถูกสอบปากคำเข้ามาในที่สอบสวนคราวละหนึ่งคนห้ามมิให้บุคคลอื่นอยู่ในที่สอบสวน เว้นแต่เป็นทนายความหรือที่ปรึกษาของผู้ถูกกล่าวหาหรือเป็นบุคคลซึ่งคณะกรรมการสอบสวนอนุญาตให้อยู่ในที่สอบสวนเพื่อประโยชน์แห่งการสอบสวนการสอบปากคำพยาน ผู้กล่าวหา และผู้ถูกกล่าวหา ให้บันทึกถ้อยคำไว้ตามแบบ สส.๔ท้ายระเบียบนี้ เมื่อได้บันทึกถ้อยคำเสร็จแล้วให้อ่านให้ผู้ให้ถ้อยคำฟัง หรือจะให้ผู้ให้ถ้อยคำอ่านเองก็ได้ เมื่อผู้ให้ถ้อยคำรับว่าถูกต้องแล้วให้ผู้ให้ถ้อยคำและผู้บันทึกถ้อยคำลงลายมือชื่อไว้เป็นหลักฐานและให้กรรมการสอบสวนทุกคนซึ่งร่วมสอบสวนลงลายมือชื่อรับรองไว้ในบันทึกถ้อยคำนั้นด้วยถ้าบันทึกถ้อยคำมีหลายหน้า ให้กรรมการสอบสวนอย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกหน้าในการบันทึกถ้อยคำห้ามมิให้ขูดลบหรือบันทึกข้อความทับ ถ้าจะต้องแก้ไขข้อความที่ได้บันทึกไว้แล้ว ให้ใช้วิธีขีดฆ่าหรือตกเติมและให้กรรมการสอบสวนผู้ร่วมสอบสวนอย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกแห่งที่ขีดฆ่าหรือตกเติมในกรณีที่ผู้ให้ถ้อยคำไม่ยอมลงลายมือชื่อ ให้จดแจ้งเหตุที่ไม่มีลายมือชื่อนั้นไว้ในบันทึกถ้อยคำด้วยในกรณีที่ผู้ให้ถ้อยคำไม่สามารถลงลายมือชื่อได้ ให้นำมาตรา ๙ แห่งประมวลกฎหมายแพ่งและพาณิชย์มาใช้บังคับโดยอนุโลมข้อ ๒๑ ในกรณีที่คณะกรรมการสอบสวนเห็นว่าผู้ถูกกล่าวหามีกรณีตามข้อ ๔ แต่เป็นเรื่องอื่นนอกจากที่ระบุไว้ในคำสั่งแต่งตั้งคณะกรรมการสอบสวนให้คณะกรรมการสอบสวนรายงานให้ ก.ศป. ทราบโดยเร็ว หาก ก.ศป. เห็นว่ากรณีดังกล่าวมีมูลให้แต่งตั้งคณะกรรมการสอบสวนสำหรับเรื่องนั้นโดยจะแต่งตั้งคณะกรรมการสอบสวนคณะเดิมเป็นผู้ทำการสอบสวนหรือจะแต่งตั้งคณะกรรมการสอบสวนใหม่ก็ได้ข้อ ๒๒ ในกรณีที่การสอบสวนพาดพิงไปถึงข้าราชการตุลาการศาลปกครองผู้อื่นเจ้าหน้าที่ของรัฐอื่น หรือบุคคลอื่น และคณะกรรมการสอบสวนเห็นว่าข้าราชการตุลาการศาลปกครองผู้นั้นเจ้าหน้าที่ของรัฐนั้น หรือบุคคลนั้นมีส่วนร่วมกระทำการในเรื่องที่สอบสวนนั้นด้วย ให้คณะกรรมการสอบสวนรายงานไปยังก.ศป. เพื่อพิจารณาดำเนินการตามที่เห็นสมควรข้อ ๒๓ ให้คณะกรรมการสอบสวนมีอำนาจเรียกให้หน่วยงานทางปกครองหรือบุคคลใดมาให้ข้อเท็จจริงให้ถ้อยคำ หรือให้ส่งเอกสารหลักฐานที่เกี่ยวกับเรื่องที่สอบสวนได้ข้อ ๒๔ ในกรณีที่คณะกรรมการสอบสวนเรียกบุคคลใดมาเป็นพยานให้บุคคลนั้นมาชี้แจงหรือให้ถ้อยคำตามวัน เวลา และสถานที่ที่คณะกรรมการสอบสวนกำหนดในกรณีที่พยานไม่มาหรือมาแต่ไม่ให้ถ้อยคำ หรือคณะกรรมการสอบสวนเรียกพยานไม่ได้ภายในเวลาอันสมควร คณะกรรมการสอบสวนจะไม่สอบสวนพยานนั้นก็ได้แต่ต้องบันทึกเหตุนั้นไว้ในสำนวนการสอบสวนด้วยข้อ ๒๕ ในกรณีที่คณะกรรมการสอบสวนเห็นว่าการสอบสวนพยานหลักฐานใดจะทำให้การสอบสวนล่าช้าไปโดยไม่จำเป็นหรือมิใช่พยานหลักฐานในประเด็นสำคัญคณะกรรมการสอบสวนจะงดการสอบสวนพยานหลักฐานนั้นเสียก็ได้ แต่ต้องบันทึกเหตุนั้นไว้ในสำนวนการสอบสวนข้อ ๒๖ เมื่อคณะกรรมการสอบสวนได้ทำการสอบสวนเสร็จแล้วและเห็นว่าผู้ถูกกล่าวหามีกรณีตามข้อ ๔ ให้คณะกรรมการสอบสวนเรียกผู้ถูกกล่าวหามาพบเพื่อแจ้งให้ทราบว่าจากการสอบสวนมีพยานหลักฐานที่สนับสนุนข้อกล่าวหาอย่างไรรวมทั้งให้ระบุวัน เวลา สถานที่ และการกระทำที่มีลักษณะเป็นการสนับสนุนข้อกล่าวหาด้วยการแจ้งตามวรรคหนึ่ง ให้ทำเป็นหนังสือตามแบบ สส. ๕ ท้ายระเบียบนี้ และให้ผู้ถูกกล่าวหาลงลายมือชื่อรับทราบในหนังสือดังกล่าวด้วยในกรณีที่ผู้ถูกกล่าวหาไม่ยอมลงลายมือชื่อรับทราบในหนังสือแจ้งสรุปพยานหลักฐานที่สนับสนุนข้อกล่าวหาตามวรรคสองให้คณะกรรมการสอบสวนจดแจ้งเหตุที่ไม่มีลายมือชื่อนั้นไว้ในหนังสือดังกล่าวแทนการลงลายมือชื่อข้อ ๒๗ ให้คณะกรรมการสอบสวนเปิดโอกาสให้ผู้ถูกกล่าวหาชี้แจงหรือนำพยานหลักฐานเข้าสืบแก้ข้อกล่าวหาได้ภายในระยะเวลาที่คณะกรรมการสอบสวนกำหนดในการนำพยานหลักฐานเข้าสืบแก้ข้อกล่าวหาตามวรรคหนึ่งผู้ถูกกล่าวหาจะนำพยานหลักฐานมาเอง หรือจะขอให้คณะกรรมการสอบสวนเรียกพยานหลักฐานนั้นมาก็ได้ข้อ ๒๘ ในกรณีการสอบสวนตามข้อ๘ เมื่อคณะกรรมการสอบสวนได้ทำการสอบสวนเสร็จหรือได้ดำเนินการตามข้อ ๒๖ และข้อ๒๗ แล้ว ให้ทำรายงานการสอบสวนเสนอต่อ ก.ศป. กรรมการสอบสวนผู้ใดมีความเห็นแย้งให้ทำความเห็นแย้งแนบไว้กับรายงานการสอบสวนโดยถือเป็นส่วนหนึ่งของรายงานการสอบสวนด้วยรายงานการสอบสวนตามวรรคหนึ่งให้เป็นไปตามแบบ สส. ๖ ท้ายระเบียบนี้ โดยอย่างน้อยต้องมีสาระสำคัญดังนี้(๑) สรุปข้อเท็จจริงและพยานหลักฐานและระยะเวลาที่ใช้ในการสอบสวน ในกรณีที่ผู้ถูกกล่าวหาให้ถ้อยคำรับว่ามีกรณีตามที่ถูกกล่าวหาให้มีบันทึกถ้อยคำรับ รวมทั้งเหตุผลและข้อเท็จจริงอื่นที่เกี่ยวข้องด้วย ถ้ามี(๒) วินิจฉัยเปรียบเทียบพยานหลักฐานที่สนับสนุนข้อกล่าวหากับพยานหลักฐานที่หักล้างข้อกล่าวหา(๓) ความเห็นของคณะกรรมการสอบสวนซึ่งมีสาระสำคัญดังนี้(ก) ผู้ถูกกล่าวหามีกรณีตามข้อ๔ ในเรื่องที่สอบสวนหรือไม่(ข) ถ้าผู้ถูกกล่าวหามีกรณีตามข้อ๔ ในเรื่องที่ถูกสอบสวน ให้ระบุด้วยว่าเป็นกรณีตามข้อ๔ (๑) (๒) (๓) (๔) (๕) (๖) หรือกรณีกระทำผิดวินัยอย่างร้ายแรงตามที่กำหนดในประกาศ ก.ศป.ว่าด้วยวินัยแห่งการเป็นข้าราชการตุลาการศาลปกครอง และมีเหตุอันควรลดหย่อนโทษหรือไม่(ค) ควรให้ออกจากราชการให้ออกหรือไล่ออก (ง) หากเห็นว่าการมีกรณีตามข้อ ๔ นั้น ยังไม่ถึงขั้นที่จะให้ผู้ถูกกล่าวหาพ้นจากตำแหน่งให้เสนอความเห็นว่าควรให้งดเลื่อนตำแหน่งหรืองดเลื่อนเงินเดือนเป็นเวลาเท่าใดมีเหตุสมควรปรานีที่จะลงโทษเพียงภาคทัณฑ์ โดยจะให้ทำทัณฑ์บนเป็นหนังสือหรือว่ากล่าวตักเตือนด้วยหรือไม่ข้อ ๒๙ ในกรณีการสอบสวนตามข้อ ๙ เมื่อคณะกรรมการสอบสวนได้ทำการสอบสวนเสร็จแล้วหรือได้ดำเนินการตามข้อ๒๖ และข้อ ๒๗ แล้ว ให้ทำรายงานการสอบสวนเสนอต่อ ก.ศป. กรรมการสอบสวนผู้ใดมีความเห็นแย้งให้ทำความเห็นแย้งแนบไว้กับรายงานการสอบสวนโดยถือเป็นส่วนหนึ่งของรายงานการสอบสวนด้วยรายงานการสอบสวนตามวรรคหนึ่งให้เป็นไปตามแบบ สส. ๗ ท้ายระเบียบนี้ โดยอย่างน้อยต้องมีสาระสำคัญดังนี้(๑) สรุปข้อเท็จจริงและพยานหลักฐานและระยะเวลาที่ใช้ในการสอบสวนในกรณีที่ผู้ถูกกล่าวหาให้ถ้อยคำรับสารภาพ ให้มีบันทึกถ้อยคำรับสารภาพรวมทั้งเหตุผลและข้อเท็จจริงอื่นที่เกี่ยวข้องด้วย ถ้ามี(๒) วินิจฉัยเปรียบเทียบพยานหลักฐานที่สนับสนุนข้อกล่าวหากับพยานหลักฐานที่หักล้างข้อกล่าวหา(๓) ความเห็นของคณะกรรมการสอบสวนซึ่งมีสาระสำคัญดังนี้(ก) ผู้ถูกกล่าวหากระทำผิดวินัยตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครอง ซึ่งไม่ใช่การกระทำความผิดวินัยอย่างร้ายแรงในเรื่องที่สอบสวนหรือไม่(ข) ถ้ามีกรณีตาม(ก) ควรลงโทษโดยให้งดเลื่อนตำแหน่งหรืองดเลื่อนเงินเดือนเป็นเวลาเท่าใด มีเหตุสมควรปรานีที่จะลงโทษเพียงภาคทัณฑ์ โดยจะให้ทำทัณฑ์บนเป็นหนังสือหรือว่ากล่าวตักเตือนด้วยหรือไม่(ค) หากเห็นว่าผู้ถูกกล่าวหาปฏิบัติหน้าที่บกพร่องอย่างร้ายแรงหรือประพฤติตนไม่สมควร หรือทุจริตต่อหน้าที่ราชการ หรือกระทำผิดวินัยอย่างร้ายแรงตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครอง ให้เสนอความเห็นต่อก.ศป. เพื่อพิจารณาดำเนินการต่อไปข้อ ๓๐ ในกรณีการสอบสวนตามข้อ๘ เมื่อ ก.ศป. ได้พิจารณารายงานการสอบสวนของคณะกรรมการสอบสวนแล้วเห็นว่าผู้ถูกกล่าวหาไม่มีกรณีตามข้อ๔ ให้ ก.ศป. ยุติเรื่อง แต่หาก ก.ศป. เห็นว่าผู้ถูกกล่าวหามีกรณีตามข้อ ๔ ให้ดำเนินการดังนี้(๑) หากเห็นว่าการมีกรณีตามข้อ ๔ ถึงขั้นที่จะให้ผู้ถูกกล่าวหาพ้นจากตำแหน่งก.ศป. อาจมีมติดังนี้(ก) ไล่ออก ในกรณีที่ผู้ถูกกล่าวหาทุจริตต่อหน้าที่ราชการตามมาตรา๒๓ (๑) หรือกระทำผิดวินัยอย่างร้ายแรงตามที่กำหนดในประกาศ ก.ศป. ว่าด้วยวินัยแห่งการเป็นข้าราชการตุลาการศาลปกครอง(ข) ให้ออก ในกรณีผู้ถูกกล่าวหากระทำผิดวินัยอย่างร้ายแรงตามที่กำหนดในประกาศก.ศป. ว่าด้วยวินัยแห่งการเป็นข้าราชการตุลาการศาลปกครอง แต่ยังไม่ถึงขั้นที่จะถูกไล่ออก(ค) ให้ออกจากราชการในกรณีที่ผู้ถูกกล่าวหาหย่อนความสามารถในอันที่จะปฏิบัติหน้าที่ราชการหรือเจ็บป่วยไม่อาจปฏิบัติหน้าที่ราชการได้โดยสม่ำเสมอแต่ไม่ถึงเหตุทุพพลภาพหรือได้รับโทษจำคุกโดยคำพิพากษาถึงที่สุดให้จำคุกในความผิดอันได้กระทำโดยประมาทหรือความผิดลหุโทษตามมาตรา ๒๒ วรรคสอง (๒) หรือ (๓) หรือมีกรณีตามมาตรา๒๑ (๔) หรือ (๗) หรือเป็นคนวิกลจริตหรือจิตฟั่นเฟือนไม่สมประกอบ(๒) หากเห็นว่าการมีกรณีตามข้อ๔ นั้น ยังไม่ถึงขั้นที่จะให้ผู้ถูกกล่าวหาพ้นจากตำแหน่ง ก.ศป. อาจลงโทษงดเลื่อนตำแหน่งหรืองดเลื่อนเงินเดือนเป็นเวลาไม่เกินสามปี แต่หากมีเหตุสมควรปรานีจะลงโทษเพียงภาคทัณฑ์โดยจะให้ทำทัณฑ์บนเป็นหนังสือหรือว่ากล่าวตักเตือนด้วยก็ได้ข้อ ๓๑ ในกรณีการสอบสวนตามข้อ๙ เมื่อ ก.ศป. ได้พิจารณารายงานการสอบสวนของคณะกรรมการสอบสวนแล้วเห็นว่าผู้ถูกกล่าวหาไม่มีกรณีตามข้อ๔ ให้ ก.ศป. ยุติเรื่อง แต่หาก ก.ศป. เห็นว่าผู้ถูกกล่าวหามีกรณีตามข้อ๔ ให้มีมติลงโทษงดเลื่อนตำแหน่งหรืองดเลื่อนเงินเดือนเป็นเวลาไม่เกินสามปี แต่หากมีเหตุสมควรปรานีจะลงโทษเพียงภาคทัณฑ์โดยจะให้ทำทัณฑ์บนเป็นหนังสือหรือว่ากล่าวตักเตือนด้วยก็ได้ข้อ ๓๒ ข้าราชการตุลาการศาลปกครองซึ่งมาจากข้าราชการฝ่ายศาลปกครองข้าราชการพลเรือน ข้าราชการฝ่ายอื่น หรือเจ้าหน้าที่ของหน่วยงานอื่นของรัฐผู้ใดมีกรณีกระทำผิดวินัยอยู่ก่อนวันที่ได้รับแต่งตั้งเป็นข้าราชการตุลาการศาลปกครองให้ ก.ศป. เป็นผู้พิจารณาดำเนินการตามมาตรา ๒๔/๑ข้อ ๓๓ ให้นำความในระเบียบนี้มาใช้บังคับกับการดำเนินการทางวินัยกรณีข้าราชการตุลาการศาลปกครองถูกคณะกรรมการป.ป.ช. ไต่สวนแล้วมีมติวินิจฉัยว่ากระทำผิดฐานทุจริตต่อหน้าที่ หรือกระทำผิดต่อตำแหน่งหน้าที่ราชการหรือความผิดต่อตำแหน่งหน้าที่ในการยุติธรรม ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตข้อ ๓๔ การสอบสวนในขั้นตอนใดหากกระทำไม่ถูกต้องตามวิธีการที่กำหนดไว้ในระเบียบนี้ก็ไม่ทำให้การสอบสวนทั้งหมดเสียไป ทั้งนี้ หากการสอบสวนในขั้นตอนใดมิใช่สาระสำคัญอันจะทำให้เสียความเป็นธรรมก.ศป. จะสั่งให้แก้ไขหรือดำเนินการในส่วนของขั้นตอนนั้นให้ถูกต้องหรือไม่ก็ได้ แต่หากการสอบสวนในขั้นตอนใดเป็นสาระสำคัญอันจะทำให้เสียความเป็นธรรมให้ ก.ศป. สั่งให้คณะกรรมการสอบสวนแก้ไขหรือดำเนินการสอบสวนขั้นตอนนั้นให้ถูกต้องโดยเร็วข้อ ๓๕ ข้าราชการตุลาการศาลปกครองผู้ใดมีกรณีถูกกล่าวหาว่ากระทำผิดวินัยอย่างร้ายแรงตามข้อ๔ (๑) (๖) หรือตามที่กำหนดในประกาศ ก.ศป. ว่าด้วยวินัยแห่งการเป็นข้าราชการตุลาการศาลปกครองและเป็นการกล่าวหาเป็นหนังสือต่อหรือโดยผู้มีอำนาจดำเนินการทางวินัยของข้าราชการตุลาการศาลปกครองผู้นั้นแม้ภายหลังข้าราชการตุลาการศาลปกครองผู้นั้นจะพ้นจากตำแหน่งไปแล้วให้ผู้มีอำนาจดำเนินการทางวินัยสอบสวนหรือพิจารณาลงโทษหรือเปลี่ยนแปลงคำสั่งได้เสมือนผู้นั้นยังมิได้พ้นจากตำแหน่งเว้นแต่ข้าราชการตุลาการศาลปกครองผู้นั้นจะพ้นจากตำแหน่งเพราะตายข้อ ๓๖ ในกรณีที่ได้มีการสั่งให้สอบสวนข้าราชการตุลาการศาลปกครองผู้ใดตามกฎหมายกฎ ระเบียบหรือหลักเกณฑ์ที่ใช้อยู่ก่อนวันที่ระเบียบนี้ใช้บังคับ ให้ดำเนินการต่อไปตามกฎหมายกฎ ระเบียบหรือหลักเกณฑ์ที่ใช้อยู่ในขณะที่กระทำความผิดนั้นจนแล้วเสร็จข้อ ๓๗ ในกรณีที่ได้มีการสั่งพักราชการตามกฎหมาย กฎระเบียบ หรือหลักเกณฑ์ที่ใช้อยู่ก่อนวันที่ระเบียบนี้ใช้บังคับและการสอบสวนหรือการพิจารณานั้นยังไม่เสร็จ ให้การสั่งพักราชการนั้นมีผลต่อไปตามระเบียบนี้จนกว่าจะมีการสั่งการเป็นอย่างอื่นตามระเบียบนี้ข้อ ๓๘ ให้ ก.ศป. มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ข้อ ๓๙ ให้ประธานศาลปกครองสูงสุดรักษาการตามระเบียบนี้ประกาศณ วันที่ ๑๕ พฤษภาคม พ.ศ. ๒๕๖๒ปิยะปะตังทาประธานศาลปกครองสูงสุดประธานกรรมการตุลาการศาลปกครอง[เอกสารแนบท้าย]๑. คำสั่ง ก.ศป. ที่... / ๒๕... เรื่องแต่งตั้งคณะกรรมการสอบสวน (แบบ สส. ๑)๒. คำสั่ง ก.ศป. ที่... / ๒๕... เรื่องแต่งตั้งคณะกรรมการสอบสวน (แบบ สส. ๒)๓. บันทึกการแจ้งข้อกล่าวหา (แบบ สส. ๓)๔. บันทึกถ้อยคำ (แบบ สส. ๔)๕. บันทึกการแจ้งสรุปพยานหลักฐานที่สนับสนุนข้อกล่าวหา(แบบ สส. ๕)๖. รายงานการสอบสวน (แบบ สส. ๖)๗. รายงานการสอบสวน (แบบ สส. ๗)(ดูข้อมูลจากภาพกฎหมาย)ชญานิศ/จัดทำ๘ตุลาคม ๒๕๖๓ปริญสินีย์/ตรวจ๑๑พฤศจิกายน ๒๕๖๓[๑] ราชกิจจานุเบกษาเล่ม ๑๓๖/ตอนที่ ๗๔ ก/หน้า ๑๓/๑๑ มิถุนายน ๒๕๖๒